Fyrstu tríggjar ársfjórðingar í ár vóru 139.400 gistingar í ferðavinnuni, tað eru um 700 fleiri enn sama tíðarskeið í fjør, svarandi til ein vøkstur á 0,5%. Landafrøðiliga vóru gistingarnar 1.600 færri í Suðurstreymi og 2.300 fleiri í Føroyum annars, og eftir gistingarhátti høvdu gistingarhús ein vøkstur á 8%, meðan tað var ein minking fyri aðrar gistingarhættir á eini 20%. Fólkatalið var 49.673 tann 1. oktober í ár og er vaksið við 733 fólkum síðani 1. oktober í fjør. So stórur fólkavøkstur hevur ikki verið í einum ársskeiði síðstu 15 árini. Fólkavøksturin kemur av stórari nettotilflyting á 457 og av einum burðaravlopi á 276.